# Z A K LJ U Č C I

 Sa 45 po redu sjednice Upravnog vijeća Dječjeg vrtića Grigor Vitez Samobor održane 7.6.2021. godine u prostorijama centralnog vrtića u Perkovčevoj 88/1.

 Početak u 15,15 sati.

**NAZOČNI ČLANOVI UPRAVNOG VIJEĆA:**

 Mateja Sučić, predsjednica, predstavnik Osnivača

 Davorka Kuhar, član, predstavnik Osnivača

 Melanie Snelec, član, predstavnik roditelja

 Ksenija Štibohar, član, predstavnik Vrtića

**ISPRIČALA SE**: Ivana Prišlin Runtas, član, predstavnik Osnivača

**OSTALI NAZOČNI**:

 Sandra Ivanuš, ravnateljica

 Milana Zorić-Šabić, tajnica

 Mateja Sučić, predsjednica Upravnog vijeća otvara sjednicu, pozdravlja nazočne, te predlaže sljedeći

**D n e v n i r e d:**

1.Verifikacija zapisnika sa 44. sjednice Upravnog vijeća

2. Izvješće ravnateljice o radu vrtića i provođenju odluka UV između dvije sjednice

3. Donošenje potpunog teksta Statuta DV Grigor Vitez Samobor

4. Izvješće o upisu za pedagošku godinu 2021./2022.

5. Plan rada ljeti

6. Radni odnosi – donošenje odluke o raspisivanju natječaja za novu pedagošku godinu

7. Otpis potraživanja duga roditelja - prijedlog

8. Razno

 Nakon što je dnevni red jednoglasno prihvaćen, prelazi se na rad po istom.

**Točka 1.**

Konstatira se da su sa Zapisnikom sa 44. sjednice upoznati svi članovi Upravnog vijeća, te budući nema primjedbi, isti se verificira..

**Točka 2.**

Ravnateljica Sandra Ivanuš:

Ovu sjednicu Upravnog vijeća održavamo malo ranije, zbog radova na objektu GRIGOR u kojem će biti kompletno renovirana centralna kuhinja. Zbog navedenog, potrebno je donijeti Plan rada ljeti, kako bismo roditelje što prije obavijestili u kojim ćemo objektima raditi i gdje će biti smještena njihova djeca tijekom ljeta.

Ravnateljica je informirala članove Upravnog vijeća da se zbog nemogućnosti pripremanja obroka tijekom ljeta dogovara catering usluga obrta koji dostavlja hranu privatnim vrtićima Grada Samobora.

Planirane aktivnosti pedagoškog rada odrađene su prema kalendaru za svibanj i lipanj 2021.godine.

Prilikom redovitih obilazaka radova na područnom objektu u Pavučnjaka, ustanovljeno je da radovi napreduju po planu.

U srpnju 2021. kreće sanacija glavnog stepeništa (s kata na igralište) u centralnom objektu u Perkovčevoj, te postavljanje pješačkih stazica u sklopu samog igrališta.

U kolovozu 2021. kreće postava lijevane gumene podloge u boji na igralištu u objektu Ogledalce u Sudnikovoj ulici.

**Točka 3.**

**Z a k lj u č a k**

**Donosi se potpuni tekst Statuta Dječjeg vrtića Grigor Vitez, Samobor.**

**Točka 4.**

**Z a k lj u č a k**

**Prihvaća se Izvješće o upisu djece u pedagošku godinu 2021./2022. (Izvješće u privitku)**

**Z a k lj u č a k**

**Po isteku žalbenog roka, tajnica će pripremiti tablicu s podacima o pristiglim žalbama i prijedlogom Povjerenstva za upis o mogućnostima upisa. Održat će se elektronska sjednica Upravnog vijeća, na kojoj će se članovi izjasniti o prihvaćanju prijedloga Povjerenstva za upis, a sve kako bi žaliteljima na vrijeme bila dostavljena Rješenja po žalbama na upis.**

**Točka 5,**

Sa tri glasa ZA i jednim suzdržanim donosi se

**Z a k lj u č a k**

**Prihvaća se Plan rada ljeti u pedagoškoj godini 2020./2021. po sljedećem rasporedu:**

**Od 5.7.2021. skupine iz objekta GRIGOR prelaze u područne objekte MASLAČAK, OGLEDALCE I ANTUNTUN. (prema dogovorenom rasporedu).**

**Od 2.8.2021. – 20.8.2021. sve skupine iz svih područnih objekata prezale u objekt ANTUNTUN u Kovačićevoj ulici, radno vrijeme objekta je od 6 – 17,30 sati.**

**Planirani povratak djece u svoje matične objekte je 23.8.2021.**

**Točka 6.**

**Z a k lj u č a k**

**Raspisuju se natječaji za:**

**3 odgojitelja na neodređeno puno radno vrijeme**

**4 odgojitelja na određeno puno radno vrijeme, do povratka odsutnih odgojitelja**

**1 spremačica na neodređeno, puno radno vrijeme**

**3 asistenta na određeno, nepuno radno vrijeme (20 sati tjedno), do 30.6.2022.**

**15 asistenata na određeno puno radno vrijeme, do 30.6.2022.**

**7 pomoćnih radnika za njegu, skrb i pratnju djece, na određeno puno radno vrijeme, do 30.6.2022.**

**Natječaj će se objaviti na mrežnim stranicama i oglasnoj ploči Hrvatskog zavoda za zapošljavanje i DV Grigor Vitez.**

Natječaji će se raspisati tijekom srpnja, nakon razgovora ravnateljice sa Osnivačem, te nakon njihove potvrde opravdanosti zapošljavanja navedenih radnika.

**Točka 7.**

**Z a k lj u č a k**

**Zbog nemogućnost naplate, otpisuje se ukupni dug u iznosu od 5.937,60 kuna.**

Završeno u 17,15 sati

Zapisnik vodila

Milana Zorić-Šabić Predsjednica Upravnog vijeća

 Mateja Sučić

Samobor, 8.6.2021.

KLASA: 003-06/21-01/4

URBROJ: 238/27/71/02-21-1